TAGĦRIF… Nies Magħrufa Karkarisi Twieled minn Giovanni u Duminka nċe Gatt fl-24 ta' Frar ta' l-1709 twelid Peitrus. Barra minn Perinus il-familja Borg kellhom żewġt aħwa bniet, Marija, li saret soru fl-Ordni ta' San Duminku u Anna li baqgħet xebba. Dun Perin laħaq Kanonku fl-aħħar żminijiet li kienet tiffunzjona l-Knisja l- qadima bħala Kolleġġjata u fil-bidu tal-Knisja l-Ġdida. Kien il-Kanonku antikwijur jew Dekan tal-Kolleġġjata ta' Santa Liena, imma b'xorti ħażina fis-16 t' Awissu 1750 waqt li kien fuq l-armar tal-Knisja il-Ġdida illi kellha tkun il-Bażilika Kolleġġjata, Sant'Elena, Dun Perin waqa' u tilef idu l- leminija. Huwa xorta waħda baqa' jattendi għall-Kor imma ma setax iqaddes. Aktar tard xtaq iwaqqaf fundazzjoni ġdida biex f'din il-Kolleġġjata iżid in-numru tal-Kanonċi. Dun Perin miet fid-dar tiegħu fl-24 ta' Settembru 1877 fl-età avvanzata ta' tmenin sena; wara li qerr u rċieva l-vjatku u l-Griżma tal-Morda minn idejn il- Kan. Dun Ġwann Xuereb. Fis-sagristija tal-Kolleġġjata tagħna għandna l- pittura ta' Dun Perin b'idu l-leminija nieqsa. Il-pittura saret minn LAZERO PISANI. F'isem il-Kumitat, Soċi tal-Każin Santa Liena Banda Duke of Connaught, il-Bord Editorjali jixtieq jirringrazzja b'mod speċjali lill-Kav. Frank Borda Vassallo ta' l-interess minn jeddu fil-kitba tal- programmi tagħna. J'Alla jkun hawn ħafna oħrajn bħall-Kav.